OpenLLM-France/wikimedia huggingface dataset:
# Alberto Pelairea

Alberto Pelairea Garbaio (Bilbo, Bizkaia, 1878ko maiatzaren 16a - Fitero, Nafarroa, 1939ko apirilaren 17a) nafar olerkari eta antzerkigilea izan zen.

## Biografia

Bilbon jaio bazen ere, Tuteran jarri zen bizitzen familiarekin batera 12 urte zituenean. Diario de Navarra eta Heraldo de Aragón egunkarietan eman zituen argitara poesia gehienak. 1918. urtean Navarra poesia saritu zioten.
Antzerkigintzari dagokionez aipagarriak dira Coros de Tudela (bakarrizketa, 1903), Fuga de presos (zarzuela, 1905), Nobleza errante (zarzuela, 1905), Doña Fermina (1915), La cruz de atalaya (1918), La boda del Volatín (1921), La hija del santero (1924), San Miguel de Aralar (1925), La tarde de Cristo (1925), El último milagro (1930) eta Gloria difícil (1937) obrak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Gaztelaniaz) Gran Enciclopedia de Navarra: PELAIREA GARBAYO, Alberto
* Datuak: Q8193575
# Alberto Puig

Albert Puig de la Rosa (Bartzelona, 1967ko urtarrilaren 16a) kataluniar motoziklista ohi bat da. 1990eko hamarkadan nazioartean nabarmendu zen.
* Datuak: Q962451
* Multimedia: Alberto Puig / Q962451
# Allershausen

Allershausen Alemaniako udalerria da. Bavariako estatuan kokatuta dago, [[Freising (barrutia)|Freising]] barrutian. 2014an 5.470 biztanle zituen 26,55 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q218427
* Multimedia: Allershausen / Q218427
# Allerton (Illinois)

Allerton Illinoiseko herri bat da. Champaign konderrian kokatua dago. 2010ean 291 biztanle zituen, 1,76 kilometro koadrotan banatuta.

## Ikus, gainera

* Champaign konderria

## Kanpo estekak

* Datuak: Q2246848
# Allepuz

Allepuz Teruelgo udalerria da, Maestrazgo eskualdean dagoena.
2009ko urtarrilaren 1eko erroldaren arabera 134 biztanle zituen.

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1653535
* Multimedia: Allepuz / Q1653535
# Allerru Kirol Elkartea

Allerru Kirol Elkartea Lezoko kirol elkartea da. Gaur egun Gipuzkoako Erregional Preferentean jokatzen du.

## Historia

Lezotarra izeneko talde bat izan zen 1947tik aurrera baina 1964an Alleru K.E. sortu zen.

## Datuak

2024-25 denboraldia barne.
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 0
* Denboraldiak Hirugarren Mailan: 0

## Kanpo estekak

* Datuak: Q31188398
# Aller ibaia

Aller Alemaniako ibai bat da, Weser ibaiaren arroan dagoena. Azken ibai honetan du Allerrek bere ahoa. Weserren eskuinaldeko ibaiadarra da.

## Iturburua

Ibai honen iturburua, Magdeburg herrian dago, itsasoaren mailatik 130 metroko garaierara, Saxonia-Anhalt estatuan.

## Arroa eta luzera

Ibai honen arroak, Weser ibaiaren arro osoaren herena baino gehiago hartzen du, 15.600 kilometro karratuko azalerarekin, Weser ibaiaren ibaiadarretatik, arro handienetako bat duena izaki. Bere luzera, berriz, 263 kilometrotakoa da.

## Ahoa

Ibai honen ahoa, Weser ibaian dago. Hona isurtzen ditu bere urak Verden herritik kilometro batzuk mendebalderago, Saxonia Beherea estatuan.

## Arroko herri garrantzitsuak

Ibai honen arroan aurkitzen diren herririk garrantzitsuenak, honako hauek dira:
* Wolfsburg
* Gifhorn
* Celle
* Verden

## Ibaiadarrak

* Oker ibaia
* Leine

## Kanpo estekak

* Datuak: Q1967803
* Multimedia: Aller (Germany) / Q1967803
# Allersberg

Allersberg Alemaniako udalerria da. Bavariako estatuan dago, [[Roth (barrutia)|Roth]] barrutian. 2014an 7.962 biztanle zituen 59,72 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q588957
* Multimedia: Allersberg / Q588957
# Aller

Aller (asturieraz Ayer) Asturiasko hegoaldean dagoen udalerria da, Caudaleko eskualdean kokatutakoa.

## Demografia

Iturria: [ Instituto Nacional de Estadística de España]

## Ikus, gainera

* Asturiasko udalerrien zerrenda

## Erreferentziak

* ↑ http://www.ine.es/

## Kanpo estekak

* Datuak: Q537483
* Multimedia: Aller, Asturias / Q537483
# Allerona

Allerona Italiako udalerri bat da. Terniko probintzian kokatuta dago, Umbria eskualdean. 1.688 biztanle ditu, 82,61 kilometro koadroko azaleran banatuta.

## Mugakideak

Alleronak honako udalerri hauekin egiten du muga:
Acquapendente Castel Viscardo Città della Pieve Fabro Ficulle Orvieto San Casciano dei Bagni

## Kanpo estekak

* Datuak: Q6052
* Multimedia: Allerona / Q6052
# Akrobaziazko eskia 2022ko Neguko Olinpiar Jokoetan – Gizonezkoak jauzi-handia

Gizonezkoen jauzi-handia proba 2022ko Neguko Olinpiar Jokoetako akrobaziazko eskian otsailaren 7tik otsailaren 9ra jokatu zen Big Air Shougangen. Lehen aldia izan zen proba hau Olinpiar Jokoetan egiten zela.

## Emaitzak
### Sailkapena

| Pos. | Bib | Ordena | Izena | Herrialdea | 1. txanda | 2. txanda | 3. txanda | Guztira | Oharrak |
| 1 | 5 | 4 | Birk Ruud | Norvegia | 94.50 | 50.50 | 93.25 | 187.75 | Q |
| 2 | 3 | 1 | Alex Hall | Ameriketako Estatu Batuak | 87.00 | 90.75 | 89.50 | 180.25 | Q |
| 3 | 8 | 7 | Oliwer Magnusson | Suedia | 88.00 | 89.25 | 84.00 | 177.25 | Q |
| 4 | 19 | 17 | Henrik Harlaut | Suedia | 93.00 | 83.50 | 42.00 | 176.50 | Q |
| 5 | 4 | 2 | Colby Stevenson | Ameriketako Estatu Batuak | 83.75 | 90.50 | 56.00 | 174.25 | Q |
| 6 | 17 | 29 | Christian Nummedal | Norvegia | 92.25 | 77.25 | 79.25 | 171.50 | Q |
| 7 | 24 | 22 | Tormod Frostad | Norvegia | 90.00 | 81.25 | 42.00 | 171.25 | Q |
| 8 | 6 | 25 | Mac Forehand | Ameriketako Estatu Batuak | 77.75 | 92.00 | 79.00 | 171.00 | Q |
| 9 | 25 | 26 | Javier Lliso | Espainia | 90.25 | 80.50 | 79.50 | 170.75 | Q |
| 10 | 30 | 16 | Leonardo Donaggio | Italia | 90.25 | 70.25 | 80.25 | 170.50 | Q |
| 11 | 20 | 30 | Evan McEachran | Kanada | 81.75 | 88.50 | 39.75 | 170.25 | Q |
| 12 | 13 | 24 | Jesper Tjäder | Suedia | 34.75 | 91.75 | 78.25 | 170.00 | Q |
| 13 | 15 | 21 | Édouard Therriault | Kanada | 83.50 | 42.00 | 84.50 | 168.00 | |
| 14 | 2 | 3 | Andri Ragettli | Suitza | 89.75 | 78.00 | 20.75 | 167.75 | |
| 15 | 7 | 14 | Antoine Adelisse | Frantzia | 79.50 | 66.00 | 83.75 | 163.25 | |
| 16 | 23 | 12 | Ben Barclay | Zeelanda Berria | 81.00 | 78.25 | 84.50 | 162.75 | |
| 17 | 9 | 18 | Fabian Bösch | Suitza | 81.00 | 80.75 | 22.50 | 161.75 | |
| 18 | 21 | 10 | Finn Bilous | Zeelanda Berria | 73.75 | 68.75 | 82.00 | 155.75 | |
| 19 | 12 | 31 | Ferdinand Dahl | Norvegia | 12.00 | 72.50 | 77.50 | 150.00 | |
| 20 | 18 | 13 | Max Moffatt | Kanada | 83.00 | 64.00 | 61.00 | 147.00 | |
| 21 | 29 | 19 | Daniel Bacher | Austria | 75.00 | 56.75 | 69.00 | 144.00 | |
| 22 | 14 | 15 | Nick Goepper | Ameriketako Estatu Batuak | 78.25 | 49.50 | 21.75 | 127.75 | |
| 23 | 11 | 9 | Kim Gubser | Suitza | 15.25 | 79.75 | 41.50 | 121.25 | |
| 24 | 27 | 6 | Hugo Burvall | Suedia | 47.25 | 55.25 | 46.00 | 101.25 | |
| 25 | 26 | 8 | Colin Wili | Suitza | 77.50 | 18.75 | 20.75 | 98.25 | |
| 26 | 1 | 5 | Matěj Švancer | Austria | 61.75 | 27.75 | 25.50 | 89.50 | |
| 27 | 31 | 20 | He Jinbo | Txina | 45.25 | 36.75 | 49.00 | 85.75 | |
| 28 | 22 | 28 | Thibault Magnin | Espainia | 41.25 | 21.75 | 38.50 | 79.75 | |
| 29 | 28 | 11 | Simo Peltola | Finlandia | 49.75 | 41.75 | 72.00 | 72.00 | |
| 30 | 16 | 27 | James Woods | Britainia Handia | 27.50 | 26.50 | 32.25 | 59.75 | |
| 31 | 10 | 23 | Teal Harle | Kanada | 26.50 | 24.25 | 20.25 | 46.75 | |

## Kanpo estekak

* Datuak: Q110264170
# Akrofobia

Akrofobia (antzinako grezierazko κρος-etik, akros ‘altua’, eta φόβοος-etik, fobos ‘beldurra’) edo, gaizki izendatua, bertigoa, altuerekiko beldurra da. Hainbat egoeratan esperimentatu daiteke, hala nola eskailerak jaistean, balkoi batetik begiratuta, zubiak gurutzatzen, eraikin baten leihora joz, hegazkin batera igotzean edo muturreko kirolak egiten, hala nola tirolina, jausgailua edo parapentea. Beste fobia batzuk bezala, akrofobiak ere antsietate, beldur, etsipen, estres eta urduritasun maila handiak sortzen ditu hura jasaten duten pertsonengan, eta horrek egoera horiek saihestea edo urruntzea eragiten du.
Pertsona asko deseroso samar senti daitezke leku garaietan daudenean, eta esperientzia hori ez da gizakietara mugatzen, beste ugaztun batzuek ere gogaikarri egiten baitute altuera batera iristen badira. Izan ere, uste da altuerekiko beldurra berezkoa dela, gu erortzeko eta min hartzeko beldurra adierazten baitu; hala ere, fobia bihurtzen da antsietateak maila onartezinak eta kontrolaezinak lortzen dituenean, eta horrek kalte egiten dio pertsonaren bizitzari.

## Arrazoiak

Fenomeno hori azaltzeko teoria nagusiek iradokitzen dute ezen, fobia guztiak bezala, beldurra kontrolaezina bihurtu zela haurtzaro goiztiarrean gertaera traumatiko baten ondoren.

### Traumak

Frogatuta dago haurtzaroko zenbait esperientzia traumatikok altuerekiko beldurra eragin dezaketela, hala nola, leku goratu batetik erortzea haurra denean, beste norbait nola erortzen den eta minez nola sentitzen den ikustea, edo, batzuetan, altuerak arriskutsuak direla entzutea. Orduan, pertsona hazi egingo da edozein leku altutatik urrundu behar duelako ustean, bere bizitzarako arriskua baitakarte.

### Alterazio fisiologikoak

Bestalde, akrofobia bertigoa bezalako gaixotasunen edo orekako asalduren ondorio ere izan daiteke. Beste animalia batzuek erakutsi dutenez altuerari beldurra dioten seinale batzuk dituztela, orain ikertzaileek proposatzen dute beldurrak zerikusia izan dezakeela oreka-uhinen barne-zentzuarekin. Horrek iradokiko luke jendea gai izatea begiak ixtean beldurra gainditzeko eta egonkortzeko oreka naturalean konfiantza izateko (barne-belarria).
Era berean, bertigoak segurtasun falta eta beldur handia eragiten du erortzeko aukeraren aurrean, eta erortzera irits daitekeen hirugarren batek ere senti dezake. Norbaitek bertigoa sentitzen duenean, oreka aldatu egiten zaio, eta mugimendu birakariaren sentsazioak baldintzatzen du. Sentsazio hori organismoan bertan nahiz inguruan duen edozein objektutan hauteman daiteke.

## Erreferentziak

* ↑ LABPSITEC. «Acrofobia» Universidad Jaume I.
* ↑ Acrofobia - fobiass.com. .

## Kanpo estekak

* Datuak: Q207783
# Altzümarta

Altzümarta Lüküze-Altzümarta udalerriko herriska bat da, Nafarroa Behereko Amikuze eskualdean. Herri honek 1842 arte aparteko udalerria osatu zuen.
Herritarrei "altzümartar" deitzen zaie. Donibane Garazi herrialdeburura 38 km daude.

## Izenaz

Dokumentazio historikoan lekuizen hau forma desberdinetan agertzen da: Sanctus Martinus de Alzumberraute (1160an), Alçumbarrauta (1268an), Alçunbarraute (1350 eta 1412an), Alsumberraute (1472an Okzitaniako Bastidaxarreko notarioen idazkietan), Alçumbarrate (1513an Iruñeko dokumentazioan) eta Azumbarraute (1621ean Martin Bizkaikoak aipatua). Eboluzio honetatik eratorri da, okzitanierazko dokumentazio historikoa tarteko, frantsesezko forma itxuraz hain desberdina, Sumberraute.
Eskualde honetan hainbat kasutan gertatzen den bezala, etxe noble edo jauregi batek zeukanetik eman zitzaion izena herriskari.

## Geografia
### Kokapena

Amiküze eskualdea historikoki zatituta zegoen hiru eremuetatik Barhoa izenekoan kokatuta dago. Herriaren mugak hauexek dira: iparraldean Martxuetako lurrak; mendebaldean Behauze zati batean Kaxantegiko errekak banatuta; hegoaldean Lüküze udalburua, hego-ekialdean Garrüze eta ekialdean Amendüze eta Gabadiren arteko lur-eremua.
Aipatu herri guztiak amikuztarrak dira.

### Orografia

Herria bera 100 bat metrotan dago; jauregiaren ondoan 129 mko muino bat dago baina bestela ez dago tontor aipagarririk.

## Demografia

1695eko erroldak 41 etxe zituela adierazten zuen.

## Errepideak

Departamendu mailako D 14 errepideak herriska Donapaleu eskualde eta kantonamenduburu eta Bidaxune nahiz Baionarekin lotzen du. Herriskatik hegoaldean D 123 abiatzen da ekialderantz, Behauze eta hortik Hazparne aldera joan ahal izateko; errepide honetatik ateratzen da Lüküzera doan tokiko bidea. Ipar-ekialderantz, ordea, D 646a Labetze eta Bearnorantz doa.

## Historia

* Frantziako Iraultzan parrokoak erbesteratu behar izan zuen.

### Udalerri-aldaketak

Udalerri modernoak baino lehen eta ondoren, erlijio aldetik Labetzerekin parrokia bakarra osatzen zuen.
1842 arte herri honek udalerri propioa izan zuen. Urte horretan Lüküzerekin fusionatu zen; harrezkero Lüküze-Altzümartaren barruan dago.

### Eraikin eta monumentu historikoak

* "Altzümartako gaztelua" edo jauregiaz badakigu 1656an berreraiki zutela; berez herriko jaunena zen eta XIV. mendean Oztibarreko Latsagatar familiak eraikia da eta su eman zioten 1630ean. Egun, zati zaharragoak mantentzen badira ere, XIX. mendeko eraberritze-lan sakonek utzitako itxura dauka.
* Hilerrian, asko izan gabe, tamaina handiko hilarri diskoidal batzuk daude; 1602ko bat dago.
* Eliza XVII. eta XVIII. mendekoa da.

## Kultura eta hezkuntza

* Herriska bat baino ez da izan historia osoan zehar: 1833ko inkesta batean dagoeneko eskolarik gabea zen.

## Ekonomia

Nekazaritza eta abeltzaintza izan dira herritar gehienen lanbideak.

## Ikus, gainera

* Lüküze
* Lüküze-Altzümarta

## Erreferentziak

* ↑ Altzümarta Patxi Salaberriren "Nafarroa Behereko herrien izenak" lanean: 227/229. or.
* ↑ Herriko jauregia monumentu historikoen katalogoan.

## Kanpo estekak

* Datuak: Q3503612
# Altzükütarrak (musika taldea)

Altzükütarrak sei altzürükütarrek osatutako musika taldea da. 1979an elkartu ziren eta 1985ean diskoa atera zuten.
Kanta herrikoiak abesten dituzte a capella, eta Jean Etxartek harmonika, gitarra, perkusioak eta esku zartak ere jotzen ditu.

## Diskografia

* Altzükütarrak Vol. 1 (1985, autoekoizpena)
* Altzükütarrak Vol. 2 (1987, autoekoizpena)
* Altzükütarrak Vol. 3 (1990, autoekoizpena)
* Altzükütarrak Vol. 4 (1993, autoekoizpena)
* Altzükütarrak Vol. 5 (1999, autoekoizpena)

## Erreferentziak

* ↑ «Altzükütarrak Vol. 1» www.badok.eus (Noiz kontsultatua: 2021-05-20).
* ↑ «Altzükütarrak Vol. 2» www.badok.eus (Noiz kontsultatua: 2021-05-20).
* ↑ «Altzükütarrak Vol. 3» www.badok.eus (Noiz kontsultatua: 2021-05-20).
* ↑ «Altzükütarrak Vol. 4» www.badok.eus (Noiz kontsultatua: 2021-05-20).
* ↑ «Altzükütarrak Vol. 5» www.badok.eus (Noiz kontsultatua: 2021-05-20).

## Kanpo estekak

* Datuak: Q106917805
# Altzonazko zubia

Altzonazko zubia Gipuzkoako Usurbil herriko Txoko Alde auzoa eta Aginaga (Usurbil) elkarlotuz Oria ibaia zeharkatzen duen zubi bat da.

## Historia

Lehen estuagoa eta laburragoa zen. 1953ko uholdeek hondatu ondoren gaur egungoa eraiki zuten. Errioaren gaineko zatian lau harri-habe ditu eta Aginaga aldeko erriberaren gainean beste hiru. Erribera gaineko luzapen hau uholdeetan urari traba gutxiago egiteko asmoz eraiki zen zubia berritu zutenean.

## Erreferentziak

* 1 2 «Altzonazko zubia» Usurbilgo ondarea ezagutzen (Noiz kontsultatua: 2018-08-29).

## Kanpo estekak

* Datuak: Q56321038
# Altzueta

Altzueta Hernaniko Osiñaga auzoan dagoen sagardotegia da. Bertan Florentino Goikoetxea mugalari ospetsua jaio zen.

## Kanpo estekak

* Osiñaga auzoa. Altzueta
* Datuak: Q31187770
# Altzuza

Altzuza Eguesibarko kontzejua da. 2005eko urtarrilaren 1ean 279 biztanle zituen. Javier Saenz de Oizak diseinatutako Jorge Oteitzaren Oteiza Museoa herri honetan dago kokaturik.

## Kokapena

Altzuza Eguesibarraren mendebaldean. Kontzejuak honako mugakideak ditu: iparraldean Esteribargo udalerria, ekialdean Eguesgo kontzejua, mendebaldean Ollokiko kontzejua, eta hegoaldean NA-150 errepidea eta Gorraitzko kontzejua.

## Historia

Herriaren lehen dokumentu idatzia 1105ekoa da, bertan Iruñeko katedraleko aterpea onuraduna den mahasti batzuen dohaintza agertzen da. 1268an ordaindutako hamarreko zerga liburuak erakusten duenez, Altzuza XIII. mendean Eguesibarko herririk populatuena zen. Egues kontzejuak baino bi bider biztanle gehiago zituen.
Dena den, ondorengo mendeetako krisialdi politiko eta gatazkek eragin latza izan zuten eta biztanleria galtzen hasi zen. 2000ko hamarkadan hainbat etxe berri eraiki dira antzinako herriaren inguruan.

## Demografia

Altzuzako biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 177 | 193 | 224 | 230 | 268 | 279 | 294 | 315 |

## Ondarea

* Doneztebe eliza, XII. mendean eraikitako oinarri laukizuzeneko eliza da. Aurrealdea laua eta oinetan altxatutako prisma itxurako dorrea dauzka. Parrokia barruan XVII. mendearen bigarren erdiko erretaula nagusi barrokoa dago barruan.
* Oteiza museoa, Jorge Oteiza gipuzkoar eskultoreari buruzko museoa, 2005ean zabaldu zen eta Javier Saenz de Oiza arkitektoak diseinatu zuen.
* Oteiza Museoa
* Oteiza Museoa.

## Azpiegitura eta garraioak
### Condaren linea

Conda autobus konpainiaren Eguesibar eta Iruñea bitarteko lineak geltokia dauka herrian. Lineak honako ibilbidea egiten du:
* Sagaseta - Elkano - Ibiriku - Egues - Altzuza eta Iruñea

## Ikus, gainera

* Iruñerria

## Kanpo estekak

* Eguesibargo udalaren webgunea.
* Altzuzako herri zaharrerako bidea Google Street View-n.
* Datuak: Q8196904
* Multimedia: Alzuza / Q8196904
# Altônia

Altônia Brasilgo udalerri bat da, Paraná estatuan kokatua. 18.738 biztanle ditu 661,56 km²ko eremuan.

## Ikus, gainera

* Paraná

## Kanpo estekak

* Datuak: Q1805388
* Multimedia: Altônia / Q1805388
# Ameriketako Estatu Batuetako Merkataritza Saila

Ameriketako Estatu Batuetako Merkataritza Saila Ameriketako Estatu Batuetako garapen ekonomikoaren sustapenari eta merkataritzari lotutako departamentu federala da. Departamentu honen burua Merkataritza Idazkaria da eta egoitza nagusia Washington Hirian dago.

## Antolaketa

* Merkataritza Idazkaritza
** Industria eta Segurtasunerako Idazkaritzaordea
*** Industria eta Segurtasun Bulegoa
** Arlo Ekonomikoetarako Idazkaritzaordea
*** Ekonomia eta Estatistika Administrazioa
*** Analisi Ekonomikoko Bulegoa
*** Errolda Bulegoa
*** Garapen Ekonomikoko Administrazioa
** Nazioarteko Merkataritzarako Idazkaritzaordea
*** Nazioarteko Merkataritzako Administrazioa
*** Gutxiengoen Negozioen Garapen Agentzia
*** Ozeano eta Atmosferaren Administrazio Nazionala
*** Telekomunikazio eta Informazioaren Administrazio Nazionala
*** Ozeano eta Atmosferaren Administrazio Nazionalaren Gorputz Uniformatua
** Ozeano eta Atmosferarako Idazkaritzaordea
** Jabego Intelektualerako Idazkaritzaordea
*** Patente Bulegoa

## Kanpo estekak

* Merkataritza Sailaren webgune ofiziala (Ingelesez)
* Datuak: Q503577
* Multimedia: United States Department of Commerce / Q503577
# Ameriketako Estatu Batuetako Marineen Gorputza

Ameriketako Estatu Batuetako Marineen Gorputza edo USMC, Ameriketako Estatu Batuetako Indar Armatuak osatzen dutenaren armadetako bat da. Honen helburua, herrialdea itsasotik zaintzea da, Itsas Armadaren laguntzaz. Munduko marine talderik handienetakoa da. Armada honetako soldadu bakoitzari Marine deitzen zaio.
Indar armatu honen ereserki ofiziala Marines' Hymn delakoa da.
Marineen Gorputzeko ofizialen antolaketa :
| Jenerala | Teniente Jenerala | Maior Jenerala | Brigadier Jenerala | Koronela | Teniente Koronela | Maior/Komandantea | Kapitaina | Teniente Lehena | Teniente Bigarrena |
| O-10 | O-9 | O-8 | O-7 | O-6 | O-5 | O-4 | O-3 | O-2 | O-1 |
Marineen Gorputzeko ofizial teknikoen antolaketa :
| Ofizial Teknikoa-5 (CWO-5) | Ofizial Teknikoa-4 (CWO-4) | Ofizial Teknikoa-3 (CWO-3) | Ofizial Teknikoa-2 (CWO-2) | Ofizial Teknikoa-1 (WO-1) |
| W-5 | W-4 | W-3 | W-2 | W-1 |
Marineen Gorputzeko ofizial ez-mandatarien antolaketa :
| Marineen Gorputzeko Sarjentu Maiorra | Sarjentu Maiorra | Artilleria Maisu Sarjentua | Sarjentu Lehena | Sarjentu Maisua | Arma Sarjentua | Langileria Sarjentua |
| E-9 | E-9 | E-9 | E-8 | E-8 | E-7 | E-6 |
Marineen Gorputzeko ez-mandatarien antolaketa :
| Sarjentua | Kaporala |
| E-5 | E-4 |
'Marineen Gorputzeko zerrendatutakoen antolaketa :
| Lantzari Kaporala | Lehen Mailako Marinea | Marinea |
| E-3 | E-2 | E-1 |
| | | Entseinarik gabe |

## Ikus, gainera

* Ameriketako Estatu Batuetako Indar Armatuak
* NCIS

## Kanpo estekak

* (Ingelesez) Marineen Gorputzaren webgunea
* (Ingelesez) AEBetako Defentsa Sailaren webgunea
* Datuak: Q11218
* Multimedia: United States Marine Corps / Q11218
# Ameriketako Estatu Batuetako Nekazaritza Saila

Ameriketako Estatu Batuetako Nekazaritza Saila (USDA akronimoaz ezagutua), Ameriketako Estatu Batuetako Gobernuko departamentu federaletako bat da. Herrialdeko nekazaritza, laborantza, eta elikaduraz arduratzen den gobernuko saila da. Helburu nagusienen artean nekazarien beharrak asetzea, nekazalgo merkataritza sustatzea, elikagaien segurtasuna ziurtatzea, baliabide naturalak babestua, landa-komunitateak zaintzea eta AEBetan gosetearen aurka dihardutea.
Saileko burua, Nekazaritza Idazkaria da eta egun Tom Vilsack da kargu horren jabea.

## Lanean dauden lantaldeak

* Nekazaritzako Marketing Zerbitzua (AMS)
** Programa Organiko Nazionala (NOP)
* Nekazal Ikerketen Zerbitzua (ARS)
** Nekazaritzaren Liburutegi Nazionala (NAL)
* Animali eta Landareen Osasun Ikuskaritza Zerbitzua (APHIS)
** Animalien Zainketa (AC)
** Bioteknologia Arautzeko Zerbitzuak (BRS)
** Nazioarteko Zerbitzuak (IS)
** Landareen Babesa eta Koarentena (PPQ)
** Albaitaritza Zerbitzuak
** Basabizitza Zerbitzuak
* Elikaduraren Politika eta Sustapenerako Zentrua (CNPP)
* Ikerketa Ekonomikoen Zerbitzua (ERS)
* Landetxeentzako Zerbitzu Agentzia (FSA)
* Elikagai eta Elikadura Zerbitzua (FNS) Sailaren egoitza Washington Hirian
* Elikagaien Segurtasun eta Ikuskaritza Zerbitzua (FSIS)
* Atzerriko Nekazal Zerbitzua (FAS)
* Baso Zerbitzua (FS)
* Aleen Ikuskaritza, Paketari eta Eskorta Administrazioa (GIPSA)
* Nekazal Estatistika Zebritzu Nazionala (NASS)
* Finantza Zentru Nazionala (NFC)
* Baliabide Naturalen Kontserbazio Zerbitzua (NRCS)
* Arrisku Kudeaketa Agentzia (RMA)
* Landa Garapena (RD)
** Komunitateen Garapen Bulegoa (OCD)
** Landetxe Zerbitzua(RHS)

## Kanpo estekak

* Nekazaritza Sailaren webgunea (Ingelesez) (Gaztelaniaz)
* Datuak: Q501542
* Multimedia: United States Department of Agriculture / Q501542
# Ameriketako Estatu Batuetako Leku Historikoen Erregistroa

Ameriketako Estatu Batuetako Leku Historikoen Erregistroa edo National Register of Historic Places (siglak NRHP), Ameriketako Estatu Batuetako jabetza historikoen zerrenda biltzen duen erregistro ofiziala da. Balio historikoengatik zaindu beharreko monumentu, leku, erakin edo objektuak biltzen ditu. Erregistroa sortu zenetik, ia esklusiboki Parke Nazionalen Zerbitzuak kudeatzen du, zein Ameriketako Estatu Batuetako Barne Sailaren menpekoa agentzia den.

## Propietate motak

Leku Historikoen Izendegi Nazionalak 5 kategoria ezberdinetan zerrendatzen ditu babestu beharreko propietateak:
* Eraikinak. Edozein motatako eraikin motak izan daitezke, esaterako elizak, kartzelak, etxeak edo bestelako eraikinak.
* Egiturak. Hegazkinak, gazeboak edo zubiak.
* Objetuak. Monumentuak, eskulturak edo iturriak.
* Lekuak. Historian gertakari garrantzitsu bat gertatu dne tokia, natur guneak edo arkeologia-eremuak.
* Barruti Historikoa. Aurretik aipatutako moten multzoari.

## Ikus, gainera

* Parke Nazionalen Zerbitzua

## Kanpo estekak

* (Ingelesez) Ameriketako Estatu Batuetako Gune Historikoen Erregistroaren webgunea
* Datuak: Q3719
* Multimedia: National Register of Historic Places / Q3719